Dotykové pero

Dotykové pero (iné názvy: stylus, snímací hrotAnglicko-slovenský slovník výpočtovej techniky, pero, ceruzka) je „ukazovacie zariadenie v tvare pera, ktoré sa pri dotyku (dotykového) displeja alebo grafického tabletu môže použiť na kreslenie obrázkov na displeji alebo výber zobrazených objektov.“ISO 9241-420:2011 Pre potreby niektorých technológií obsahuje stylus pasívne alebo aktívne elektrické obvody interagujúce s pracovnou plochou s cieľom zistiť jeho presnú polohu. Tento vstavaný obvod môže byť aktivovaný stlačením hrotu o pracovnú plochu. Dotykové pero s pasívnymi obvodmi je používaný napr. spoločnosťou Wacom v ich grafických tabletoch.

 Použitie 
 Dotykový displej mobilného telefónu 
 Grafické tablety
 Osobný digitálny asistent
 Zariadenia pre satelitnú navigáciu

 Základné druhy displejov 
Rezistívny (odporový)
Kapacitný

 Vlastnosti 
U kapacitného displeja je vyžadovaný špeciálny typ dotykového pera, ktorý svojím spôsobom simuluje svojou kapacitou prst. Kapacitný displej umožňuje vyhodnocovať simultánny dotyk viacerých prstov, čo stylus nedokáže. Kapacitné perá sú drahšie ako odporové.

Pripojenie stylus môže byť drôtové (napríklad pomocou USB pri grafických tabletoch) alebo bezdrôtové alebo žiadne. Bez pripojenia fungujú stylusy ktoré napodobňujú kapacitu prsta. S bezdrôtovým pripojením (najnovšie pomocou BlueTooth) je potrebné aby mal stylus vlastný zdroj energie, ktorý treba dobíjať, avšak umožňuje citlivosť na sklon a tlak a eliminovať dotyk displeja rukou.

 Referencie 

 Zdroj 

Kategória:Písacie potreby
Kategória:Polohovacie zariadenia
Kategória:Vstupné zariadenia